চলন্ত ক্যাবেই চালকের অশালীন আচরণ! তরুণীকে স্পর্শের চেষ্টা

ওয়েব ডেস্ক: ফের রাজধানীতে (Delhi) প্রশ্নের মুখে নারী নিরাপত্তা! চলন্ত ক্যাবেই অশালীন আচরণের অভিযোগ উঠল এক ক্যাবচালকের (Cab Driver) বিরুদ্ধে। গাড়িতে বসা এক ছাত্রীর সামনেই হস্তমৈথুন শুরু করল ক্যাব চালক। সোমবার ঘটনাটি ঘটেছে দিল্লির মরিসনগর এলাকায়। কলেজ যাওয়ার জন্য ক্যাব বুক করেছিলেন দিল্লির আম্বেদকর কলেজের এক ছাত্রী। গাড়িতে উঠে বসতেই অশালীন আচরণ শুরু করে ওই চালক। গাড়ি গন্তব্যে পৌঁছতেই কোনরকমে দৌড়ে থানায় অভিযোগ দায়ের করেন ওই তরুণী। তরুণীর অভিযোগের ভিত্তিতে ইতিমধ্যেই ওই ক্যাব চালককে (Cab Driver) গ্রেফতার করেছে পুলিশ।

পুলিশ সূত্রে জানা গিয়েছে, ওই ছাত্রীর বাড়ি বেঙ্গালুরুতে (Banglaore)। পড়াশুনার জন্য দিল্লিতে থাকেন। তাঁর বয়স ২২ বছর। দিল্লির আম্বেদকর বিশ্ববিদ্যালয় থেকে স্নাতকোত্তর পড়ছেন তিনি। সোমবার ওই তরুণীর কলেজে যেতে দেরি হওয়ায় তিনি ক্যাব বুক করেন। ক্যাবের জন্য ১০ মিনিট দাঁড়িয়ে থাকেন। ফোনে যোগাযোগ করে ক্যাব না বাতিলের অনুরোধ জানায় চালক। সেইমতো ক্যাবের জন্য নিজের হোস্টেলের সামনে অপেক্ষা করছিলেন তরুণী।

আরও পড়ুন: নেপালে থাকা ভারতীয়দের জন্য বিশেষ অ্যাডভাইজারি জারি বিদেশ মন্ত্রকের

ক্যাব আসতেই প্রথমে তাঁকে সামনের সিটে বসতে বলেছিলেন ওই ক্যাব চালক। তবে তার কথায় পাত্তা না দিয়েই পিছনের সিটে বসেন তরুণী। কথায় কথায় ওই তরুণী দক্ষিণ ভারতের বাসিন্দা জানতেই ওই ক্যাব চালক অভব্য আচরণ শুরু করে। এমনকি তাঁকে গাড়িতে একাধিকবার স্পর্শ করার চেষ্টাও করে।‌ এরপর চলন্ত গাড়িতে চালক হস্তমৈথুন শুরু করে। তরুণী গাড়ি থামাতে বললেও চালক গাড়ি থামাননি। শেষে দিল্লি বিশ্ববিদ্যালয়ের সামনে গাড়ি থামতেই ওই তরুণী দ্রুত নেমে পড়েন। তিনি সেখান থেকে দৌড়ে পালিয়ে যান। পরে তরুণী মরিস থানায় লিখিত অভিযোগ দায়ের করেন।

পুলিশ সূত্রে খবর, তরুণীর অভিযোগের ভিত্তিতে কয়েক ঘন্টার মধ্যেই অভিযুক্ত ক্যাব চালককে গ্রেফতার করা হয়। ক্যাবটিও বাজেয়াপ্ত করেছে পুলিশ। তার বিরুদ্ধে ভারতীয় ন্যায় সংহিতার একাধিক ধারায় মামলা রুজু করা হয়েছে। ওই চালকের নাম শঙ্কর। তার বয়স ৪৮ বছর। সে মালকা গঞ্জের বাসিন্দা।

দেখুন অন্য খবর